

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398, LV-5717, Vienības iela 53, Kārsava, Kārsavas novads,

tālr.65781390, fakss 65781395, e-pasts: dome@karsava.lv

**APSTIPRINĀTI**

ar Kārsavas novada domes

2021. gada 28. janvāra sēdes

lēmumu Nr.9 (protokols Nr. 2 )

**SAISTOŠIE NOTEIKUMI**

Kārsavā

2021. gada 28. janvāra Nr.2

**Par Kārsavas novada pašvaldības budžetu 2021. gadam**

*Izdoti saskaņā ar likuma „Par pašvaldībām”*

*14.panta otrās daļas 2.punktu daļu, 21.panta pirmās daļas 2.punktu, 46.pantu,*

*Likuma „Par pašvaldības budžetiem” 16.pantu, 17.pantu*

1. Saistošie noteikumi nosaka Kārsavas novada pašvaldības 2021. gada pamatbudžeta ieņēmumu, izdevumu, saistību apmēru saimnieciskajā gadā un turpmākajos gados, kā arī budžeta izpildītāju pienākumus un atbildību.
2. Apstiprināt Kārsavas novada pašvaldības pamatbudžetu 2021. gadam šādā apmērā (1.pielikums):

2.1. kārtējā gada ieņēmumi – 6 082 995euro,

2.2. kārtējā gada izdevumi – 7 875 195euro,

2.3. naudas līdzekļu atlikums uz gada sākumu – 1 500 971euro.

2.4. naudas līdzekļu atlikums uz gada beigām- 45 576euro


1. Apstiprināt Kārsavas novada pašvaldības saistību apmēru saimnieciskajā gadā un turpmākajos gados (aizņēmumus, galvojumus) 2021. gadam šādā apmērā –208 825euro (2.pielikums)
2. Kārsavas novada pašvaldības rīcības uzdevumi un investīciju plāns 2021.gadam noteikts šo noteikumu 3.pielikumā.
3. Kārsavas novada pašvaldības dome lemj par grozījumiem Kārsavas novada pašvaldības 2021.gada budžeta ieņēmumu, izdevumu un finansēšanas apmērā.
4. Kārsavas novada pašvaldības domes priekšsēdētāja tiesīga neparedzētiem gadījumiem no pašvaldības budžeta rezerves fonda ar rīkojumu piešķirt finanšu līdzekļus līdz 3000euro, nepārsniedzot rezervēto līdzekļu apjomu *.*
5. Kārsavas novada pašvaldība 2021.gadā nodrošina pašvaldības aizņēmumu pamatsummas atmaksu un kredītu procentu samaksu, saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem.
6. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu un, lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.
7. Saistošie noteikumi par pašvaldības budžeta apstiprināšanu un budžeta grozījumiem stājas spēkā nākamajā dienā pēc to parakstīšanas, ja tajos nav noteikts cits spēkā stāšanās laiks, tiem jābūt brīvi pieejamiem pašvaldības domes ēkā un pagasta vai pilsētas pārvaldēs, un tie publicējami pašvaldības mājaslapā internetā.

Domes priekšsēdētāja  Ināra Silicka

**Paskaidrojuma raksts un domes priekšsēdētāja ziņojums**

Kārsavas novads atrodas Latvijas austrumu daļā. Tā kopējā platība ir 626,76 km2 . Novada pašvaldība ir vienota administratīvi teritoriālā vienība, kas sastāv no 5 pagastiem un pilsētas, t.i. Kārsavas pilsēta, Goliševas, Malnavas, Mežvidu, Mērdzenes un Salnavas pagasti. Novada administratīvais centrs ir Kārsavas pilsēta.

Kārsavas novada attīstības programmas 2019.-2025.gadam noteikti sekojoši stratēģiskie mērķi un ilgtermiņa prioritātes.



Lai sekmētu ilgtermiņa prioritāšu sasniegšanu, izvērtējot esošos resursus un iespējas, izvirzītas vidējā termiņa prioritātes un sasniedzamie rezultatīvie rādītāji.

Sekmīgas konkurētspējīgas uzņēmējdarbības attīstībai vidējā termiņa prioritāte ir uzņēmējdarbības vides un infrastruktūras attīstība, sasniedzamie rezultatīvie rādītāji ir ekonomiski aktīvo uzņēmumu skaits, 10 lielāko uzņēmumu apgrozījums, bezdarba līmenis un nodarbināto skaits.

Cilvēkresursu attīstības un to dzīves kvalitātes uzlabošanai vidējā termiņā plānots attīstīt izglītības, sporta, kultūras, sociālo, veselības pakalpojumus un infrastruktūru. Nodefinēti vairāki sasniedzamie rezultatīvie rādītāji: izglītojamo skaits izglītības iestādēs, jaunizveidoto sporta objektu skaits, bibliotēkas lietotāju skaits, sociālo darba speciālistu skaits, feldšeru – vecmāšu punktu skaits.

Pašvaldības pārvaldības, infrastruktūras un ilgtspējīgas vides attīstībai vidējā termiņā plānota 1)tūrisma attīstība, palielinot tūristu skaitu un tūrisma pakalpojuma sniedzēju skaitu, 2) infrastruktūras attīstība, palielinot autoceļu melnā seguma proporciju, veloceliņu attīstību un šķiroto atkritumu īpatsvaru kopējā atkritumu plūsmā, 3) uz vietējiem dabas un kultūras resursiem balstītas tautsaimniecības nozaru attīstība un to saglabāšana nākamajām paaudzēm.

Kārsavas novadā vērojama 10 lielāko uzņēmumu apgrozījuma pieauguma tendence.

**Kārsavas novadā desmit lielāko uzņēmumu apgrozījums 2019.gadā**

|  |  |  |  |
| --- | --- | --- | --- |
| **Nr. p.k.** | **Uzņēmums** | **Darbības veids (pēc NACE)** | **Apgrozījums, EUR** |
| 1 | [LŪSĒNI, Zemnieku saimniecība](https://company.lursoft.lv/luseni/56801005341) | Zāģēšana, ēvelēšana un impregnēšana | 7377769 |
| 2 | [CPA, Sabiedrība ar ierobežotu atbildību](https://company.lursoft.lv/cpa/52403024951) | Mazumtirdzniecība nespecializētajos veikalos, kuros galvenokārt pārdod pārtikas preces, dzērienus vai tabaku | 2593241 |
| 3 | [Salenieku dolomīts, Sabiedrība ar ierobežotu atbildību](https://company.lursoft.lv/salenieku-dolomits/40003794625) | Grants un smilts karjeru izstrāde; māla un kaolīna ieguve | 2568441 |
| 4 | [JAVISI, Sabiedrība ar ierobežotu atbildību](https://company.lursoft.lv/javisi/42403032410) | Zāģēšana, ēvelēšana un impregnēšana | 1641578 |
| 5 | [VK Logistika, SIA](https://company.lursoft.lv/vk-logistika/42403037827) | Pārējās transporta palīgdarbības | 729567 |
| 6 | [Mežvidi RS, Sabiedrība ar ierobežotu atbildību](https://company.lursoft.lv/mezvidi-rs/42403035154) | Jauktā lauksaimniecība (augkopība un lopkopība) | 698904 |
| 7 | [DEBESSVĪTOLI, Mērdzenes pagasta zemnieku saimniecība](https://company.lursoft.lv/debessvitoli/42401018963) | Graudaugu (izņemot rīsu), pākšaugu un eļļas augu sēklu audzēšana | 567386 |
| 8 | [KĀRSAVAS NAMSAIMNIEKS, Sabiedrība ar ierobežotu atbildību](https://company.lursoft.lv/karsavas-namsaimnieks/56803002941) | Tvaika piegāde un gaisa kondicionēšana | 516449 |
| 9 | [ZELTA SALA, Salnavas pagasta zemnieku saimniecība](https://company.lursoft.lv/zelta-sala/46801005072) | Jauktā lauksaimniecība (augkopība un lopkopība) | 513210 |
| 10 | [Magonītes, Salnavas pagasta zemnieku saimniecība](https://company.lursoft.lv/magonites/42401019013) | Jauktā lauksaimniecība (augkopība un lopkopība) | 478646 |
|  | **Kopā** |  | 17685191 |

*Datu avots: Lursoft*

Kārsavas novada pašvaldībā bezdarba līmenis samazinājās 2018.g. par 1,3 %, pret iepriekšējo gadu , 2019.gadā par 1,2%, pret iepriekšējo gadu, 2020.gadā pieauga par 1,2 % pret iepriekšējo gadu. Taču tas ir augstāks par Latgales reģionā vidējo bezdarba līmeņa rādītāju. 2017.g. par6,4%, 2018.g. par 5,8 % ,2019.g. par 3,8%, 2020.g. par 3,4%.


*Datu avots: Reģionālās attīstības indikatoru modelis PMLP dati, NVA dati*

Pašvaldībā turpina samazināties iedzīvotāju skaits. 2021.gada 1.janvārī dzīves vietu deklarējuši 5479 iedzīvotāji, bet 2020. gada sākumā bija 5553 iedzīvotāji, saglabājot negatīvu tendenci iedzīvotāju skaitā.

*Datu avots: Reģionālās attīstības indikatoru modelis. PMLP dati*

Iedzīvotāju skaitu Kārsavas novadā arvien spēcīgāk ietekmē sociālekonomiskie apstākļi visā Latvijā, kas liek cilvēkiem izvēlēties dzīvesvietu lielākajos centros ar attīstītāko infrastruktūru un plašākajām darba iespējām, kā arī migrācija ārpus Latvijas robežām.

Pašvaldības galvenā prioritāte ir bērni un jaunieši un līdz ar to izglītības joma. Svarīgi ir saglabāt skolēnu skaitu izglītības iestādēs, jo novadā ir attīstīta izglītības infrastruktūra un atbilstoša materiāli tehniskā bāze.



*Datu avots: Reģionālās attīstības indikatoru modelis. PMLP dati*

Kārsavas novada izglītības iestādēs kopējais audzēkņu skaits ik gadu samazinās, 2018.g. par 4,6%, pret iepriekšējo gadu , 2019.gadā par 2,0%, pret iepriekšējo gadu, 2020.gadā par 3% pret iepriekšējo gadu. Viens no faktoriem, kas ietekmē skolēnu skaita samazināšanos ir augsts bezdarba līmenis Kārsavas novadā. Ģimenes ar skolas vecuma bērniem pārceļas dzīvot tuvāk citiem attīstības centriem.

2021.gadā Kārsavas novada pašvaldība turpinās plānošanas dokumentos noteikto mērķu un prioritāšu ieviešanu, ņemot vērā budžeta iespējas.

Pašvaldības darbības finansiālo pamatu veido budžets, kas ir svarīgākais instruments pašvaldības autonomo funkciju izpildes nodrošināšanai, ekonomisko un sociālo vajadzību sabalansēšanai, kā arī teritorijas ilgtermiņa attīstībai. Budžets ir līdzeklis pašvaldības ilgtermiņa attīstības mērķu sasniegšanai

Kārsavas novada pašvaldības budžets 2021.gadam sastāv no pamatbudžeta, ko veido ieņēmumu un izdevumu daļas. Pašvaldība ir ņēmusi vērā visu nozaru intereses un centusies sabalansēt pieejamos finanšu līdzekļus tā, lai nodrošinātu uzlabojumus sabiedrībai svarīgās jomās.

**Par budžeta prioritārajām jomām 2021. gadā ir noteikta:**

* Izglītība; skolēnu piesaistīšanas stratēģijas nodrošināšana (stipendijas, brīvpusdienas, mācību līdzekļi, internāta pakalpojumi, nakts grupas bērnudārzos, interešu izglītība, transporta pakalpojumi), lauku skolu saglabāšana (lauku kultūrvides saglabāšana).
* Ielu un ceļu infrastruktūras tehniskā stāvokļa uzlabošana.
* Teritoriju un mājokļu apsaimniekošana, nodrošinot savas administratīvās teritorijas labiekārtošanu un sanitāro tīrību, kapsētu uzturēšanu, mājokļu energoefektivitātes uzlabošanu.
* Sociālā joma; mazāk aizsargātu iedzīvotāju grupu atbalstīšana.

Skaitliskā informācija par budžeta ieņēmumiem un izdevumiem atbilstoši budžeta klasifikācijai ir norādīta Kārsavas novada domes saistošo noteikumu „Par Kārsavas novada pašvaldības budžetu 2021.gadam” 1.pielikumā.

Kārsavas novada pašvaldības struktūra apstiprināta 2009.gada 8.jūlija saistošajos noteikumos Nr. 1 “Kārsavas novada pašvaldības nolikums”

Dome atbilstoši „Republikas pilsētas domes un novada domes vēlēšanu likumam” sastāv no 15 deputātiem.

Lai nodrošinātu savu darbību un izstrādātu domes lēmumprojektus, dome no pašvaldības deputātiem ievēl komitejas : finanšu komiteju 5 locekļu sastāvā; sociālo un veselības jautājumu komiteju 5 locekļu sastāvā; attīstības un teritoriālo jautājumu komiteju 5 locekļu sastāvā; kultūras, izglītības, sporta un jaunatnes lietu komiteju 6 locekļu sastāvā.

Pašvaldības dome ir izveidojusi šādas iestādes:

Iestāde “Kārsavas novada pašvaldība”

.Kārsavas vidusskola, Salnavas pamatskola, Mežvidu pamatskola, Mērdzenes pamatskola, Kārsavas mūzikas un mākslas skola;

Kārsavas pirmsskolas izglītības iestāde un Malnavas pirmsskolas izglītības iestāde;

Kārsavas pilsētas bibliotēka, Goliševas pagasta bibliotēka, Malnavas pagasta Nesteru bibliotēka, Mežvidu pagasta bibliotēka, Mežvidu pagasta Ranču bibliotēka, Mērdzenes pagasta bibliotēka, Salnavas pagasta bibliotēka;

Kārsavas, Mērdzenes, Goliševas, Mežvidu, Salnavas kultūras nami;

bāriņtiesa;

sociālais dienests;

Pansionāts „Mūsmājas”

Iestāde „Kārsavas novada pašvaldība” ir pašvaldības administrācijas iestāde, kas nodrošina domes pieņemto lēmumu izpildi, kā arī darba organizatorisko un tehnisko apkalpošanu, un tās sastāvā ir:

attīstība nodaļa;

dzimtsarakstu nodaļa;

finanšu un grāmatvedības nodaļa;

kanceleja;

saimnieciskā nodaļa;

Mērdzenes, Malnavas, Goliševas, Salnavas, Mežvidu pagastu pārvaldes;

Goliševas komunālā saimniecība, Malnavas komunālā saimniecība, Mērdzenes komunālā saimniecība, Mežvidu komunālā saimniecība, Salnavas komunālā saimniecība;

Kārsavas novada autoceļu dienests;

Malnavas feldšeru vecmāšu punkts, Salnavas feldšeru vecmāšu punkts, Goliševas feldšeru vecmāšu punkts, Mežvidu feldšeru vecmāšu punkts, Mērdzenes ambulance

Klientu apkalpošanas centrs.

 Pašvaldība ir kapitāldaļu turētāja šādās kapitālsabiedrībās:

SIA „ Kārsavas namsaimnieks”;

SIA „Austrumlatgales reģiona sadzīves atkritumu apsaimniekošana”.

Sabiedrība ar ierobežotu atbildību „ Kārsavas slimnīca”

 Pašvaldība ir dalībnieks šādās biedrībās:

”Latgales reģiona attīstības aģentūra”;

”Eiroreģions Pleskava – Livonija”

”Ludzas rajona partnerība”;

”Latvijas pašvaldību savienība”;

”Pilsētu savienība”.

Atsevišķu pašvaldības funkciju pildīšanai dome no deputātiem un attiecīgās pašvaldības iedzīvotājiem ir izveidojusi komisijas: vēlēšanu komisiju; administratīvo komisiju; administratīvo aktu strīdu komisiju; iepirkumu komisiju; pašvaldības īpašuma privatizācijas un atsavināšanas komisiju;pašvaldības īpašuma vērtēšanas komisiju;būvvalde; pedagoģiski medicīnisko komisiju; interešu izglītības programmu izvērtēšanas un valsts finansējuma sadales komisiju; interešu izglītības un pieaugušo neformālās izglītības programmu licences izsniegšanas komisiju; darījumu ar lauksaimniecības zemi tiesiskuma izvērtēšanas komisija, pedagogu profesionālās kompetences pilnveides A programmu izvērtēšanas komisija; medību koordinācijas komisija

**IEŅĒMUMI**

Budžeta ieņēmumi plānoti **EUR 6 082 995** kopsummā un tos veido nodokļu ieņēmumi, nenodokļu ieņēmumi (no uzņēmējdarbības, nodevām, sodiem un sankcijām), pārējie nenodokļu ieņēmumi (no pašvaldības īpašuma iznomāšanas, pārdošanas un no nodokļu pamatparāda kapitalizācijas), ieņēmumi no iestāžu sniegtajiem maksas pakalpojumiem un citi pašu ieņēmumi, kā arī transferti (mērķdotācijas, kas tiek saņemtas no atsevišķām ministrijām un pašvaldībām un paredzētas galvenokārt pedagogu darba samaksai, kā arī ES fondu finansēto projektu īstenošanai un pašvaldību maksājumiem par izglītības pakalpojumiem).

Pašvaldības pamatbudžeta kontu atlikums uz 2021.gada 1.janvāri bija EUR 1 500 971

Iedzīvotāju ienākuma nodokļa (IIN) prognoze ir EUR 1 775 263, par EUR 252 825 mazāk, nekā 2020. gadā faktiski saņemts.

Nekustamā īpašuma nodokļa (NĪN) prognoze par zemi – EUR 303 000, par ēkām - EUR 9900, par mājokļiem un inženierbūvēm – EUR 11 077.

Dabas resursu nodoklis plānots EUR 19000.

Nenodokļu ieņēmumus EUR 48 307 apmērā veido valsts un pašvaldības nodevas. Nav plānoti naudas sodi un sankcijas.

Valsts un pašvaldību transferti plānoti EUR 3 624 359, to starpā iemaksas no izlīdzināšanas fonda plānotas EUR 1 918 827, valsts budžeta dotācija EUR 1 245266 , valsts mērķdotācija pedagogu darba samaksai un darba devēja valsts sociālās apdrošināšanas obligātajām iemaksām 8 mēnešiem plānota 507 283 EUR apmērā.

Maksas pakalpojumus un citus pašu ieņēmumus EUR 292 089 apmērā veido komunālo pakalpojumu ieņēmumi, vecāku maksas, ēdināšanas maksa u.c.

Atlikums uz gada beigām plānots EUR 45 576, tai skaitā apsaimniekošanas uzkrājums- EUR 44899.

Skaitliskā informācija par budžeta ieņēmumiem ir norādīta Kārsavas domes saistošo noteikumu „Par Kārsavas novada pašvaldības budžetu 2021.gadam” 1. pielikumā.

**IZDEVUMI**

Budžeta izdevumi plānoti **EUR 7 875 195** apmērā(neieskaitot Valsts kases aizņēmumu pamatsummas atmaksas).

**Vispārējie valdības dienesti**

Izdevumi plānoti **EUR 731346**apmērā un tie paredzēti pašvaldības darbības nodrošināšanai, finanšu vadībai un klientu apkalpošanai, t.sk.:

* domes pārvaldei EUR 345735 (tai skaitā deputātu atlīdzībai EUR 85149) ;
* VPK KAC uzturēšanai- 22809;
* centralizētai grāmatvedībai EUR 250060;
* vēlēšanu darbības izdevumiem EUR 19470
* budžeta iekšējā parāda darījumi ar Valsts kasi EUR 10558

Pašvaldības darbiniekiem mēneša darba alga, salīdzinot ar iepriekšējo gadu, palielināta par 70(bruto) EUR. Pašvaldības amatpersonām (darbiniekiem) , kuriem atalgojums tiek aprēķināts saskaņā ar 2018.gada 15.novembra nolikumu “Kārsavas novada pašvaldības iestāžu amatpersonu un darbinieku atlīdzības nolikums” , aprēķināts atvaļinājuma pabalsts 50% apmērā no mēnešalgas vienu reizi kalendāra gadā, aizejot ikgadējā apmaksātajā atvaļinājumā, kopsummā EUR 101488.

Izglītības iestādes administrācijai, atbalsta personālam un pedagogam, kuram darba samaksa aprēķināta saskaņā ar “Kārtība, kādā sadala valsts budžeta mērķdotāciju Kārsavas novada pašvaldības izglītības iestādēm bērnu no piecu gadu vecuma izglītošanā nodarbināto pedagogu, pamata un vispārējās vidējās izglītības iestāžu pedagogu, profesionālās ievirzes iestādes pedagogu darba samaksai un valsts sociālās apdrošināšanas obligātajām iemaksām”, no pašvaldības budžeta  aprēķināts atvaļinājuma pabalsts  30% apmērā no tarificētās mēnešalgas bez piemaksām, summējot darbu visās Kārsavas novada pašvaldības izglītības iestādēs, bet ne vairāk kā no ieņemamā amata vienas algas likmes , piemērojot augstāko tarificēto algas likmi- EUR 27298.

***Neparedzēti gadījumi (rezerves fonds) EUR 63975,00,*** tai skaitā EUR 20000 neparedzētiem projektiem***,*** EUR 13975 plānoti 25 darba devēja pabalsti darbiniekiem sakarā ar ģimenes locekļa vai apgādājamā nāvi. Viena pabalsta apmērs, saskaņā ar Valsts un pašvaldību institūciju amatpersonu un darbinieku atlīdzības likuma 20.pantu („Pabalsts sakarā ar ģimenes locekļa vai apgādājamā nāvi”) amatpersonai (darbiniekam) plānots minimālās mēneša darba algas apmērā.

**Sabiedriskā kārtība un drošība**

Izdevumi plānoti **EUR 26 248**apmērā,

Atskurbtuves pakalpojumu nodrošināšanai plānoti EUR 2500 apmēra

Dzimtsarakstu nodaļa darbības nodrošināšanai plānoti EUR 23748 apmērā

**Ekonomiskā darbība**

Izdevumi plānoti **EUR 1 334 830** un tie paredzēti :

***Vispārējiem nodarbinātības jautājumiem izdevumi plānoti EUR 103430***

Plānoti EUR 95928 realizēt valsts finansētu projektu „Algotie pagaidu sabiedriskie darbi pašvaldībās", plānojot vidēji 70 darba vietu mēnesī. Līgums no 14.01.2021-30.06.2021.

Plānotie EUR 7 502 skolēnu nodarbinātības pasākumu organizēšanai 2021.gada vasaras brīvlaikā**,** nodrošinot 10 darba vietas.

***Vispārēja ekonomiska un komerciāla darbībai plānoti EUR 10500 EUR***

Mazo un vidējo uzņēmēju atbalstīšana**i** plānots uzņēmējdarbības uzsākšanas konkurss EUR10500

***Lauksaimniecība, mežsaimniecība, zivsaimniecība un medniecība EUR 1850 EUR***

Meža Īpašumu tiesību reģistrēšana NĪVK IS vai NĪ aktualizācija; Meža Īpašumu kadastrālā uzmērīšana vai aktualizācija EUR1850.

***Kurināmais un enerģētika EUR 400000EUR***

Malnavas katlumājas renovācija, siltumtrases izbūve, pievienojot Malnavas PII (ņemot aizņēmumu Valsts kasē).

***Būvniecības jomai plānoti EUR 23504 EUR***

Paredzēts nodrošināt būvvaldes pakalpojumus novada iedzīvotājiem :būvatļaujas, apliecinājuma kartes, valsts komisijas pieņemšanas akti, atzinumi par būvju pārbaudi, izziņas par būvju neesamību, paskaidrojuma raksti, rakšanas darbu atļaujas, dažādu būvju apsekošanas akti, dokumentu saskaņojumi.

***Autotransporta jomai plānoti EUR 638526***

Plānoti EUR 680418 kapitālieguldījumi autoceļu infrastruktūrā:

Malnavas ielas pārbūve Kārsavā (no Teātra ielas līdz Skolas ielai) 0,640 km(0,276-0,916km) EUR 100612. Lauku iela 3042m2, EUR 24207.

Vienības ielas Kārsavā asfaltbetona segas remonts (16055m2) –EUR 66749,65. Parka ielas Salnavā asfaltbetona segas remonts (5600m2) EUR 68365, Kalna ielas Salnavā asfaltbetona segas remonts (3400m2) EUR 41745,00

Remontdarbi autoceļu mērķdotācija :

Teātra ielas (posmā no Telegrāfa līdz Smilšu ielai) Kārsavā asfaltbetona segas remonts (945m2)-EUR 19511,25 A/C.

Mazās telegrāfa ielas Kārsavā ( no Vienības līdz Telegrāfa ielai) asfaltbetona segas remonts (550m2) EUR 9589,25 A/C.

Saules ielas Malnavā asfaltbetona segas remonts (3400m2) EUR 13975,50 A/C. Sporta ielas Malnavā asfaltbetona segas remonts (1200m2) EUR 4961,00 A/C.

Gājēju ietves Kārsava - Malnava asfaltbetona segas remonts (1638 m2) EUR 19819,80 A/C.

Mērdzenes pagasts, Rītupes iela Pudinavā EUR 31460 A/C.

Transporta būves (Ceļa nomales aizpildīšanas ar šķembām darbus Avotu ielā no Stacijas ielas līdz Sporta ielai un Sporta ielā No Smilšu ielas līdz Telegrāfa ielai, Kārsavā EUR 5212 A/C.

Autoceļu tekošo darbu uzturēšanai no autoceļu mērķdotācijas plānoti EUR 186265.

***Tūrisma jomai plānoti izdevumi EUR 40472***

Plānots EUR 500 Informatīvo stendu izvietošana Bozovas ciemā par dzelzceļa vēsturi un Bozovas ciema attīstību

Plānota dalības maksa EUR 753 Latgales tūrisma asociācijai "Ezerzeme"

Plānots finansējums EUR 6649 projekta "From hobby to Business - Developing Enterpeneurship in the Latvia-Russia" (No hobija līdz biznesam") realizēšanai.

Plānots EUR 2822,45 dalībai projektā "Mārketinga kampaņa Latgales reģiona tūrisma attīstībai un popularizēšanai"(2020.g. uzsākts Priekšfinansēšana 80%- EUR 3876,80, 20% - EUR 969,20.)

Rakstu krājuma "Kārsavas stāsti 2. daļa" sagatavošana un izdošana EUR 7800,, Rakstu krājuma "Kārsavas stāsti 2. daļa" pētījumu daļa EUR 4200,00

Tūrisma objektu fotogrāfiju bāzes papildināšanai plānoti EUR 674,63

***Pārejās ekonomiskās darbības izdevumi plānoti EUR 116548***

Plānoti EUR 18811 izdevumi ERAF līdzfinansētais projekts Nr. 5.6.2.0/20/I/007 „Konkurētspējīgas uzņēmējdarbības vides nodrošināšana Austrumlatgales pierobežas novadu teritorijā” Kārsavas pilsētas Malnavas ielas posma no Skolas ielas līdz autoceļam A13 pārbūve.

**Vides aizsardzība**

Izdevumi plānoti **EUR 119 062** apmērā, t.sk.:

Plānoti EUR66805 notekūdeņu savākšanas pakalpojumu izdevumi pagastos. Prognozēts savākt aptuveni 24566 m3 notekūdeņu no patērētājiem (iedzīvotājiem) Malnavas, Mežvidu, Salnavas, Mērdzenes un Goliševas pagastos. 25.07.2019.g.

Plānoti EUR10000, Kārsavas novada domes saistošie noteikumi Nr.1225.07.2019.g. Kārsavas novada domes saistošie noteikumi Nr.12“Kārsavas novada pašvaldības līdzfinansējuma piešķiršanas kārtība nekustamo īpašumu pieslēgšanai centralizētajiem ūdensapgādes un kanalizācijas tīkliem”

Vides jomas (dabas resursu nodoklis) ietvaros plānoti EUR 37722, tai skaitā atkritumu šķirošanas laukuma deleģējuma līgums SIA “Kārsavas namsaimnieks”, aizaugušo teritoriju un degradēto teritoriju sakārtošana, dīķu un ūdenskrātuvju attīrīšana.

Vides pārvaldei plānoti EUR 4535, tai skaitā plānoti EUR 2412 patversmes pakalpojumu izmantošanai klaiņojošo suņu un kaķu ievietošanai.

**Pašvaldības teritoriju un mājokļu apsaimniekošana**

Izdevumi plānoti **EUR 1 073 999**apmērā, t.sk.:

***Mājokļu attīstībai paredzēti EUR 35000***

Plānots līdzfinansējums daudzdzīvokļu māju renovācijai, iekšpagalmu remontdarbiem u.c. pasākumiem, saskaņā ar Kārsavas novada saistošajiem noteikumiem.

***Teritorijas attīstības pasākumu nodrošināšanai plānoti EUR 169437***

Paredzēti EUR 23750 nekustamā īpašuma objektu īpašuma tiesību dokumentācijas sagatavošanai, reģistrēšanai zemes grāmatā, atsavināšanai.

Paredzēti EUR 20000 līdzekļi jaunu projektu realizēšanai, EUR 2460 dalības maksas un biedru naudas projektu realizēšanai biedrībām, , EUR 3000 ēku tehniskai apsekošanai (7 ēkas).

Finansējums Latgales speciālās ekonomiskās zonas pārvaldes nodrošināšanai EUR 1021.

Plānots EUR 5500 “Zīdūņa parka” pilnveidošanai; Bērnu māja kokos ar virvēm nobrauktuvēm, zviedru sienām un smilšu kasti – EUR 2700, apgaismojuma ierīkošana EUR 2800.

Attīstības nodaļas darbības nodrošināšanai plānoti EUR 108535 apmēra.

***Ūdens apgādes izdevumi plānoti EUR 39684***

Patērētājiem (iedzīvotājiem) Malnavas, Mežvidu, Salnavas, Mērdzenes un Goliševas pagastos prognozēts piegādāt 31887 m3 ūdens.

***Ielu apgaismojums EUR 28641***

Plānoti izdevumi Kārsavas pilsētas, Malnavas, Mežvidu, Salnavas, Mērdzenes un Goliševas pagastu ielu apgaismojumam.(143107kWh).

***Teritorijas uzturēšanas izdevumi plānoti EUR 631723***

Teritorijas uzturēšanas izdevumos Kārsavas pilsētā plānotas deleģētas apsaimniekošanas saistības SIA „Kārsavas namsaimnieks” EUR 129673 apmērā un pārcelti līdzekļi no 2020.gada-EUR 19755,53. Ceļmalu pļaujmašīnai plānots zaru mulčētājs- EUR 8500.

Kārsavas pilsētas ielu noformējumam, novada teritorijas noformēšanai plānoti EUR 5265, apzaļumošanas pasākumu veikšanai EUR 2000.

Pašvaldība arī 2021.gadā plāno turpināt apsekot bīstamos kokus novada teritorijā, tai skaitā kapsētās. Pārredzēti EUR 8050 koku zāģēšanai, kopšanai, zaru apzāģēšanai, vainagu veidošanai.

***Mājokļu apsaimniekošanai izdevumi plānoti EUR 169514***

Pagastos tiek apsaimniekoti un izīrēti 16,9 tūkst. m2 platības. Malnavas pagasta dzīvojamā fonda apsaimniekošanai plānoti EUR 60353, Mērdzenes pagasta- EUR 28125, Mežvidu pagasta- EUR 3026,00, Salnavas pagasta- EUR 1417,00, Goliševa pagasta- EUR 11952.

Plānoti EUR 58519 pašvaldībai piederošo brīvo dzīvokļu remontdarbiem, nodrošinot dzīvošanai atbilstošus apstākļus un rindas kārtībā dzīvokļu piešķiršanu.

Plānoti EUR4700 - Brīvo dzīvokļu apsaimniekošanas maksa Kārsavas pilsētā.

**Veselība**

Izdevumi plānoti **EUR 98963** apmērā , tai skaitā

EUR 69737 plānoti ambulances un feldšerpunktu iestāžu uzturēšanai.

EUR 29226 plānoti ESF projekta "Veselības veicināšanas un slimību profilakses pasākumi Kārsavas novada iedzīvotājiem" realizēšanai (plānoti 164 pasākumi (iekļaujot - bērnu vasaras nometne, nūjošana, ekskursijas senioriem, tematiskās lekcijas, vingrošana pieaugušajiem, vingrošana bērniem, joga, aerobika, orientēšanās, futbols, volejbols, lekcijas, nodarbība par veselīgu uzturu).

**Atpūta, kultūra, sports un reliģija**

Kultūras jomai izdevumi plānoti **EUR 764532** apmērā , tai skaitā

***Novada bibliotēku darbības nodrošināšanai paredzēti EUR 141056***

Paredzēti EUR 252,00 novada bibliotēkām 50 pasākumu organizēšanai. Plānoti piesaistīt aptuveni 797 dalībnieku. Plānotais lasītāju skaits- 1385, apmeklējumu skaits-17765, izsniegumu skaits -42310.

Plānots EUR 4500 Mežvidu Ranču bibliotēkas jumta remonts.

Plānots papildināt bibliotēku fondu EUR 5950 apmēra.

***Novada kultūras namu darbības nodrošināšanai paredzēti EUR 342843***

Kultūras pasākumu nodrošināšanai plānoti EUR 32047, tiks organizēti pasākumi gan novada ietvaros, gan izbraukumi.( Noorganizēti 11 novada pasākumi, 1240 dalībnieki, 5750 apmeklētāji., Kārsavas KN plānoti 12 pasākumi -570 dalībnieki , 2150 apmeklētāji, Malnavas pagastā plānoti 12 pasākumi ,494 dalībnieki, 1280apmeklētāji.,Mežvidu kultūras namā plānoti 15pasākumi ,363 dalībnieki, 830 apmeklētāji, Salnavas kultūras namā plānots 19 pasākums ,673 dalībnieki, 2840apmeklētāji, Mērdzenes kultūras namā plānoti 17 pasākums ,528 dalībnieki, 1155apmeklētāji, Goliševas kultūras namā plānoti 16 pasākumi ,382 dalībnieki, 1560 apmeklētāji.)

LEADER projekta” Aprīkojuma iegāde Kārsava novada kultūras namos ” plānoti EUR 44438, rezultatīvie rādītāji: gaismas aprīkojums-gaismas pultis, kustīgās galvas, skatuves nolaižamais ekrāns, tuvās projekcijas projektors.

***Kultūrvēsturiskais centrs" Līču mājas" izveide EUR 244702***

Plānots EUR 236215 realizēt LEADER projektu” "Kultūrvēsturiskā centra "Līču māja" izveide, ēkas uzturēšanas izdevumi (ar oktobri) plānoti EUR 1487, žoga atjaunošanai plānoti EUR 7000.

***Atpūta, sports plānoti EUR 24574***

Plānoti EUR 8560 sporta pasākumiem, sportisti piedalīsies 12 ārpus novada pasākumos (aptuveni 445dalībnieki) un tiks organizēti 27pasākumi novada teritorijā (aptuveni 2950 dalībnieki).

***Reliģijai pasākumu atbalstam plānoti EUR 3800***

Līdzekļi plānoti reliģisko pasākumu atbalstam , tai skaitā Malnavas Romas katoļu Rožukroņa Dievmātes draudzei reliģisko pasākumu organizēšanai, ērģeļmūzikas koncerta nodrošināšanai, ērģeļu skaņošanai, pasākuma organizēšanai Malnavas Rožukroņa Dievmātes Romas katoļu baznīcas dārzā. Kārsavas Sirdsskaidrās Eufrosīnijas pareizticīgo baznīcas kultūrvēsturiskā pieminekļa atjaunošanai, Kārsavas novada reliģisko konfesiju un to infrastruktūras saglabāšana novadā.

***Apraides un izdevniecības pakalpojumi EUR 7557***

Plānoti EUR 5336 “Latgales Reģionālā Televīzija” - 2 sižeti mēnesī un “Vakara saruna. Kārsavas novada pašvaldības aktualitātes”. (399,30 euro x 12 sižeti gadā un 181,50 euro x 3 priekšsēdētājas studijas ieraksti gadā)

Plānoti EUR 2220 “Kārsavas Novada Vēstis” (0.092 euro x 2001gab x 12 mēneši)

**Izglītība**

Izglītības jomā izdevumi plānoti **EUR 2 476 988** apmērā, t.sk.:

***Pirmskolas izglītības iestāžu darbībai plānoti EUR 499 225***

***Pamatizglītība, vispārējā un profesionālā izglītībai plānoti EUR 1 480 834***

***Interešu un profesionālās ievirzes izglītībai plānoti EUR 275 644.***

Pirmsskolas izglītības iestādēs, vidusskolā un lauku pamatskolās plānota valsts mērķdotācija pedagogu darba samaksai un darba devēja valsts sociālās apdrošināšanas obligātajām iemaksām 8 mēnešiem EUR 509497,00 apmēra un rezervēti līdzekļi EUR 5042,95.

Plānoti EUR 333692 pašvaldības līdzekļi pedagogu darba samaksai un darba devēja valsts sociālās apdrošināšanas obligātajām iemaksām 12 mēnešiem, nodrošinot algas pieaugumu ar jauno mācību gadu.

Izglītības iestāžu administrācijai, atbalsta personālam un pedagogiem, kuriem darba samaksa aprēķināta saskaņā ar “Kārtība, kādā sadala valsts budžeta mērķdotāciju Kārsavas novada pašvaldības izglītības iestādēm bērnu no piecu gadu vecuma izglītošanā nodarbināto pedagogu, pamata un vispārējās vidējās izglītības iestāžu pedagogu, profesionālās ievirzes iestādes pedagogu darba samaksai un valsts sociālās apdrošināšanas obligātajām iemaksām”, no pašvaldības budžeta  aprēķināts EUR 27298 atvaļinājuma pabalsts  30% apmērā no tarificētās mēneša algas bez piemaksām, summējot darbu visās Kārsavas novada pašvaldības izglītības iestādēs, bet ne vairāk kā no ieņemamā amata vienas algas likmes , piemērojot augstāko tarificēto algas likmi.

Plānoti EUR 134536 bezmaksas ēdināšanas nodrošināšanai visiem audzēkņiem, (tai skaitā visiem pirmsskolas izglītības iestāžu izglītojamajiem laika periodā no 1.septembra līdz 31.maijam.), to starpā EUR 18079 valsts mērķdotācija ēdināšanas nodrošināšanai 1.-4klašu audzēkņiem50 % apmērā.

Plānoti EUR 21964 mācību literatūras un mācību līdzekļu iegādei visās izglītības iestādēs, to starpā EUR 10809 valsts mērķdotācija, EUR 11155 -pamatbudžeta līdzekļi.

Plānots EUR5076 Kārsavas vidusskolas 10-12.klašu audzēkņu stipendijas izmaksām pēc semestra mācību vērtējuma vidējās balles (7-7.99 balles- 36 stipendija, 8-8.99 balles- 108 stipendija, 9-10.00 balles-72 stipendijas).

Plānots EUR 17601 kolektīvu līdzdalībai XII Latvijas Skolu jaunatnes dziesmu un deju svētkos Rīgā.

Izglītības iestādēs plānoti EUR 2323 pasākumu organizēšanai; Kārsavas vidusskolā 27 pasākumi, lauku pamatskolās 19, pirmskolas izglītības iestādes 9 .

Plānoti EUR 56025 skolēnu pārvadāšanas nodrošināšanai.

Kārsavas vidusskolā plānoti EUR 37000 asfaltēšanas darbiem pie Kārsavas vidusskolas (trotuāri 590 m2, laukumi(1565m2),

***Izglītības pasākumu, sporta pasākumu organizēšanai plānoti EUR 16990***

Plānoti EUR 11470 dažādi konkursi un olimpiādēs dažādās mācību jomās: latviešu valoda, matemātika, fizika, ķīmija, angļu valoda. Plānotas starpnovadu deju skates un Sadancis) (plānotais iesaistīto skolēnu skaits 543. (tai sk. Skolēnu sports EUR 1966,00 un 543 dalībnieki).

Plānoti EUR 800 olimpiāžu uzvarētāju apbalvošanai.

Vasaras nometņu organizēšanai plānoti EUR 1500, Ziemassvētku dāvanu (620pac.) nodrošināšanai visu izglītības iestāžu audzēkņiem paredzēti EUR 3720.

***Izglītības pārvaldes darbības nodrošināšanai paredzēti EUR 21325***

***Kārsavas mūzikas un mākslas skolas darbības nodrošināšanai plānoti EUR 272144***

Plānoti EUR 158352 valsts mērķdotācija pedagogu darba samaksai un darba devēja valsts sociālās apdrošināšanas obligātajām iemaksām 12 mēnešiem.

Plānoti EUR 1687 Kārsavas MMS 11 pasākumu organizēšanai un 13 izbraukumiem līdzdalībai starptautiskajos, valsts un reģionu konkursos un festivālos.

***ES projektu realizēšanai plānoti EUR 33887***

Plānoti EUR 4930 ESF projekta “ Karjeras atbalsts vispārējās un profesionālās izglītības iestādēs" realizēšanai , rezultatīvais rādītājs- karjeras konsultanta pieejamība novadā.

Plānoti EUR9656 projekta "Atbalsts izglītojamo individuālo kompetenču attīstībai" realizēšanai, rezultatīvais rādītājs- noorganizēti 14 pasākumi skolēnu kompetenču attīstībai.

Plānoti EUR 42771 ES projektam ”Atbalsts priekšlaicīgas mācību pārtraukšanas samazināšanai” PUMPURS ((Kārsavas vidusskola-10 bērni. Sniegtas konsultācijas/uzraudzība-1460 stundas, Mežvidu pamatskola-9 bērni. Sniegtas konsultācijas/uzraudzība-576 stundas, Mērdzenes pamatskola-5 bērni. Sniegtas konsultācijas/uzraudzība-315 stundas, Salnavas pamatskola- 9 bērni. Sniegtas konsultācijas/uzraudzība-738 stundas))

***Izglītības transferti plānoti EUR 113000***

Plānoti izdevumi pašvaldību savstarpējiem norēķiniem par izglītības iestāžu sniegtajiem pakalpojumiem aptuveni 89 audzēkņiem, kuri mācās ārpus novada aptuveni 40 izglītības iestādēs.

**Sociālā aizsardzība**

Sociālai aizsardzībai plānoti **EUR 1249227**, tai skaitā

***Sociālā aizsardzība darbnespējas gadījumā plānota EUR 130923***

Plānots valsts finansējums asistentu pakalpojumu nodrošināšanai 86 personām un pavadoņa pakalpojums - 3 personām, kopā  - 89 personām ar invaliditāti.

***Atbalsts gados veciem cilvēkiem plānots EUR 238890***

Plānots EUR 209367 pansionāta ”Mūsmājas “ darbības nodrošināšanai, uzturēšanas izdevumi aptuveni 32 klientiem.

Plānoti EUR 22435 sociālās aprūpes mobilā brigādes uzturēšanas izdevumi, tiks sniegti sociālās aprūpes mobilās brigādes pakalpojumus 60 pilngadīgiem klientiem un 2 bērniem ..

***Atbalsts ģimenēm ar bērniem EUR 68440***

Plānoti EUR 52187 bāriņtiesas darbības nodrošināšanai

Bāriņtiesa darbojas pamatojoties uz likumdošanu, normatīvajiem aktiem. 2021.gadā plānoti darījumi: darījuma akta projekta sagatavošana (20), darījuma apliecināšana (ja darījuma summa nepārsniedz 8537 EUR) (20), testamenta sastādīšana vai atsaukšana (1), pilnvaras sagatavošana (30), pilnvaras apliecināšana (30), paraksta apliecināšana (30), nostiprinājuma lūguma Zemesgrāmatai sastādīšana (30), paraksta apliecināšana uz nostiprinājuma lūguma (30). u.c. pakalpojumi.

***Mājokļu atbalsts plānots EUR 120960***

Plānots atbalsts trūcīgām un maznodrošinātām saimniecībām.

***Pārējais citur neklasificēts atbalsts sociāli atstumtām personām plānota EUR 295512***

Plānots 2021.gadā saskaņā ar . Kārsavas novada pašvaldības saistošajos noteikumos „Par sociālās palīdzības pabalstiem Kārsavas novadā”:

|  |  |  |
| --- | --- | --- |
|  | **2020. gads**  (izmaksas EUR) | **2021.gads**  (izmaksas EUR) |
| **Trūcīgas mājsaimniecības statuss** (ienākumu līmenis/slieksnis) | **128,06 EUR** | **272,00 EUR**-pirmajai vai vienīgajai personai mājsaimniecībā  **190,00 EUR** – pārējām personām mājsaimniecībā |
| **Maznodrošinātas mājsaimniecības statuss** (ienākumu līmenis/slieksnis) | **200,00 EUR** | **327,00 EUR**- pirmajai vai vienīgajai personai mājsaimniecībā  **229,00 EUR** – pārējām personām mājsaimniecībā |
| **GMI pabalsts** | **64,00 EUR** | **109,00 EUR** – pirmajai vai vienīgajai personai mājsaimniecībā  **76,00 EUR** - pārējām personām mājsaimniecībā |
| **Mājokļa pabalsts** | Trūcīgai mājsaimniecībai – **200,00 EUR**  Trūcīgai mājsaimniecībai, kurā ir persona ar 1. vai 2. invalditātes grupu – **230,00 EUR**  Maznodrošinātai mājsaimniecībai – **160,00 EUR**  Maznodrošinātai mājsaimniecībai, kurā ir persona ar 1. vai 2. invalditātes grupu – **190,00 EUR** | **Līdz 2021.gada 31.jūnijam** mājokļa pabalstu piešķir tādā pašā apmērā kā 2020.gadā.  **No 2021.gada 1.jūlija**: SD darbiniekam būs jāievada īres un komunālo maksājumu rēķinos un citos ar mājokļa izdevumeim saistītos rēķinos norādītās faktiski maksājamās summas un SOPA aprēķinās mājokļa pabalsta apmēru, izmantojot izdevumu pozīciju minimālās normas mājokļa pabalsta aprēķināšanai, kuras ir noteiktas normatīvajā aktā (MK not. Nr.809 3.pielikums).  Ņem vērā šādas izdevumu pozīcijas: **dzīvojmo telpu īre un apsaimniekošana, izdevumi par gāzi, izdevumi par elektroenerģiju, izdevumi par auksto ūdeni, kanalizāciju un karsto ūdeni, izdevumi par cieto kurināmo, par citiem ar dzīvokļa apsimniekošanu saistītiem izdevumiem, t.sk atkritumu izvešana izdevumi par mājokļa apdrošināšanu, asenizāciju, utml., par viena ūdens skaitītāja uzstādīšanu vai pārbaudi, par gāzes balona iegādi, par telekomunikāciju un interneta lietošanu.**  Mājokļa pabalsu cietā kurināmā iegādei aprēķina atbilstoši izdevumus apliecinošā dokumentā norādītai summai, bet ne vairāk kā 6 EUR par mājokļa 1 m2 gadā (nepārsniedzot MK noteikumos norādītās mājokļa platības normas) |
| **Sociālais atbalsts pilngadību sasniegušajiem bērniem pēc ārpusģimenes aprūpes beigšanās (aizbildņa vai audžuģimenē):**   1. Vienreizējs pabalsts patstāvīgas dzīves uzsākšanai 2. Vienreizējs pabalsts sadzīves priekšmetu un mīkstā inventāra iegādei 3. Pabalsts ikmēneša izdevumiem | **128,00 EUR.**  personām ar 1. invaliditātes grupu – **319,00 EUR**  personām ar 2. invaliditātes grupu – **294,46 EUR**  personām ar 3. invaliditātes grupu – **245,38 EUR**  **250,00 EUR**  **64,00 EUR**  personām ar 1. invaliditātes grupu – **159,50 EUR**  personām ar 2. invaliditātes grupu – **147,23 EUR**  personām ar 3. invaliditātes grupu – **122,69 EUR** | **218,00 EUR**  Personām ar invaliditāti kopš bērnības, neatkarīgi no piešķirtās grupas **327,00 EUR**  **820,05 EUR**  **109,00 EUR**  Personām ar invaliditāti kopš bērnības, neatkarīgi no piešķirtās grupas **163,00 EUR** |
| **Aprūpe mājās**  Atlīdzība aprūpētājam | Stundas tarifa likme **2,8289 EUR,** kas atbilst MK noteikumos noteiktajai maksimālajai aprēķinātajai stundas tarifa likmei kārtējā gadā. | Ņemot vērā minimālās algas palielinājumu par 16,28 %  Stundas tarifa likme **3,1646 EUR,** kas atbilst MK noteikumos noteiktajai maksimālajai aprēķinātajai stundas tarifa likmei kārtējā gadā.  **\*No 2021.gada 1.jūlija: jauns pakalpojums** – **aprūpes pakalpojums bērniem**, kuriem ir nepieciešama kopšana līdz 80 h/mēnesī (videji par 1h **3,62 EUR *bruto***)  Aprūpes mājās pakalpojumu apmaksā no pašvaldības līdzekļiem |
| **Asistenta pakalpojums** | Apmaksā līdz 40 h nedēļā  Asistenta atalgojums atkarīgs no sniegtā pakalpojuma stundu skaita un valstī noteiktās minimalās stundas tarifa likmes (vidēji par 1h **2,59 EUR**) | **Līdz 2021. gada 31.jūnijam** apmaksā līdz 40 h nedēļā  Asistenta atalgojums atkarīgs no sniegtā pakalpojuma stundu skaita un valstī noteiktās minimalās stundas tarifa likmes (videji par 1h **3,03 EUR *bruto***)  **No 2021.gada 1.jūlija:**  Asistenta atalgojums pilngadīgām personāmatkarīgs no **konstatnta h skaita** atkarībā no iesaistes pasākumos un noteiktā atbalsta intensitātes līmeņa (liels atbalsts/ļoti liels atbalsts) un noteiktās stundas tarifa likmes (vidēji par 1h **3,62 EUR** ***bruto***)  Asistenta atalgojums bērniematkarīgs no **konstatnta h skaita 80 h/mēnesī.**  **\*Jauns pakalapojums – pavadoņa pakalpojums bērniem,** kuriem nav nepieciešama īpaša kopšana, bet ir nepieciešams atbalsts, lai pārvietotos ārpus mājokļa. Jauns VDEĀVK atzinums par pavadoņa pakalpojuma nepieciešamību.  Pakalpojuma apjoms: 60h/mēnesī (vidēji par 1h **3,62 EUR** ***bruto*)** |
| **Sociālais pakalpojums īslaicīgas uzturēšanas sociālās aprūpes un sociālās rehabilitācijas nodaļā “SIA Kārsavas slimnīca”** | **450 EUR** | **500 EUR** |

*Sociālo pabalstu plānotā finansēšanas struktūra 2021.gada budžetā*

***Pārējā citur neklasificētā sociālā aizsardzība plānota EUR 394502***

***Sociālā dienesta mobilās aprūpes grupas darbībai plānoti EUR 28084***

Plānoti EUR 28468 Sociālā dienesta mobilā aprūpes grupas izdevumi, plānots sniegt pakalpojumus 16 klientiem.

Plānots aprūpēt mājās, sniegt kvalificētus pakalpojumus 62 klientiem- EUR 73038.

***DI projekta un pakalpojumu nodrošināšanai plānoti EUR 194977***

Plānoti EUR 5421 DI projekta “Dienas aprūpes centra pieaugušām personām ar garīga rakstura traucējumiem un bērniem ar funkcionāliem traucējumiem izveide Kārsavas novadā” realizēšanai ( Izveidots un labiekārtots Dienas aprūpes centrs ar 20 vietām bērnu aprūpei ģimeniskā vidē un ar 16 vietām sabiedrībā balstītu pakalpojumu sniegšanai personām ar garīga rakstura traucējumiem)

Daudzfunkcionālā sociālo pakalpojumu centra personām ar GRT un bērniem ar FT uzturēšanas izdevumi plānoti EUR 109645, to starpā uzturēšanas izdevumi EUR 23954.

Sociālā dienesta darbības nodrošināšanai plānoti EUR 144460

Plānots atbalsts biedrībām; EUR 100 nedzirdīgo biedrībai, EUR 100 represēto biedrībai.

Transferti sociālo pakalpojumu nodrošināšanai plānoti EUR 21000

Skaitliskā informācija par budžeta izdevumiem ir norādīta Kārsavas domes saistošo noteikumu „Par Kārsavas novada pašvaldības budžetu 2021.gadam” 1. pielikumā.

Skaitliskā informācija par Kārsavas novada pašvaldības rīcības uzdevumiem un investīciju plānu ir norādīta Kārsavas domes saistošo noteikumu „Par Kārsavas novada pašvaldības budžetu 2021.gadam” 3.pielikumā.

**Programma turpmākajiem 2 saimnieciskajiem gadiem**

Kārsavas novada pašvaldības uzdevumi un funkcijas ir noteiktas likumā “Par pašvaldībām”, to realizēšana ir pašvaldības ikdienas darba īstenošana, kuras finansēšana paredzēta budžetā. Lai pašvaldība nodrošinātu ilgtspējīgu un mērķtiecīgu darbību, pašvaldība katra gada ietvaros īsteno Attīstības programmā 2019.-2025.gadam vidēja termiņa noteiktās rīcības un investīcijas. Lai nodrošinātu budžeta iespējām atbilstošas investīcijas, viena no pašvaldības budžeta sastāvdaļām ir budžeta gada rīcības uzdevumu un investīciju plāns (3.pielikums).

Investīciju plāns paredz turpmākajos divos gados:

turpināt uzlabot un atjaunot ielu un ceļu infrastruktūras tehnisko stāvokli- realizējot Eiropas Savienības struktūrfondu projektus,

turpināt uzņēmējdarbības vides un infrastruktūras attīstību- realizējot ES struktūrfondu projektus,

sakārtot un uzturēt kultūrvēsturiskos objektus, kultūrvēsturiskā centra “Līču mājās” pilnveidošana,

turpināt siltināt un paaugstināt energoefektivitāti daudzdzīvokļu mājās,

veikt pasākumus energoefektivitātes veicināšanai un siltumnīcu efekta gāzu samazināšanai..

**Pašvaldības aizņēmumi un galvojumi trijos turpmākajos gados**

Uz 2021.gada 1.janvāri pašvaldībai ir 21 aizņēmumu līgumi un 5 galvojuma līgumi. Saskaņā ar noslēgtiem aizņēmumu līgumiem ar Valsts kasi, 2021.gadā paredzēts atmaksāt aizņēmumu pamatsummas EUR 208 822,79 apmērā, kopējās pamatsummas saistības – 2817109,82EUR

Saistības turpmākajos trīs gados ir plānots atmaksāt pamatsummu 616 172,70 EUR apmērā: 2021.gadā- EUR 208822,79, 2022.gadā – EUR 200728,24., 2023.gadā- 206621,67 EUR.

Pašvaldība plāno 2021.gadā ņemt aizņēmumu Valsts kasē: 1) ELFLA Projekta “Projekta nosaukums ERAF līdzfinansētais projekts Nr. 5.6.2.0/20/I/007 „Konkurētspējīgas uzņēmējdarbības vides nodrošināšana Austrumlatgales pierobežas novadu teritorijā” Kārsavas pilsētas Malnavas ielas posma no Skolas ielas līdz autoceļam A13 pārbūve” realizēšanai orientējoši EUR 48825apmērā., 2)   transporta infrastruktūras projektiem, ārkārtējās situācijas ietekmes mazināšanai un novēršanai saistībā ar Covid-19 izplatību aptuveni EUR 250580 apmērā ,nodrošinot pašvaldības līdzfinansējumu 15% apmērā, 3)pašvaldības investīciju prioritārā projekta “Malnavas ciema katlumājas un siltumtrases renovācija” realizēšanai EUR 400000 .

Pašvaldība paredz 2021.gadā sniegt galvojumu Valsts kasē aptuveni EUR 129959, ieguldījumam SIA” Kārsavas namsaimnieks” ES projekta realizēšanai “Jaunas katlumājas celtniecība Kārsavā””.

Kopā saistības no pamatbudžeta ieņēmumiem 2021.gadā veido 6,39%, 2022. gadā veido 7,13%, 2023.gadā veido 7,14%.

Skaitliskā informācija par aizņēmumiem un galvojumiem norādīta Kārsavas domes saistošo noteikumu „Par Kārsavas novada pašvaldības budžetu 2021.gadam” 2.pielikumā.

**Cita informācija, kuru pašvaldības dome atzīst par nepieciešamu**

Ziedojumu un dāvinājumu budžets nav plānots, atlikums uz 2021.gada 1.janvāri ir 0.

2021.gada budžetā plānots līdzfinansējums pamatkapitāla palielināšanai SIA “Kārsavas Slimnīca” ēkas, Malnavas iela-4, Kārsavā, fasādes remontam EUR 26000, iekštelpu remontam EUR 9460, nodrošinot vietu ES atbalsta paku izdalei un citu sociālo pakalpojumu sniegšanai.

2021.gada budžetā plānots EUR 80000 ieguldījums SIA “Kārsavas namsaimnieks” pašvaldības investīciju projekta ““Ūdensapgādes un kanalizācijas tīklu būvdarbi Kārsavas pilsētā” realizēšanai.

Domes priekšsēdētāja Ināra Silicka